b'\n_START_ARTICLE_\nLeon\n_START_SECTION_\nIzvor imena\n_START_PARAGRAPH_\nIme Leon izhaja iz latin\xc5\xa1\xc4\x8dine in se povezuje z latinsko besedo leo, v rodilniku leonis v pomenu besede \xc2\xbblev\xc2\xab. Ime Leon je lahko tudi skraj\xc5\xa1ana oblika iz imena Leonard, ki izhaja iz nem\xc5\xa1kega Leonhard, ki pa je zlo\xc5\xbeenka iz starovisokonem\xc5\xa1kih besed lewo v pomenu besede \xc2\xbblev\xc2\xab\xc2\xa0in hart v pomenu \xc2\xbbmo\xc4\x8dan, drzen\xc2\xab\xc2\xa0\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Leon: 2.380. Med vsemi mo\xc5\xa1kimi imeni pa je ime Leon po pogostosti uporabe uvr\xc5\xa1\xc4\x8deno na 93. mesto.\n_START_SECTION_\nZanimivost\n_START_PARAGRAPH_\nLeon je glavno mesto istoimenske pokrajine v severozahodni \xc5\xa0paniji.'